Na podlagi Zakona o uresničevanju javnega interesa za kulturo (Uradni list RS, št. [77/07](http://www.uradni-list.si/1/objava.jsp?sop=2007-01-4066) – uradno prečiščeno besedilo, [56/08](http://www.uradni-list.si/1/objava.jsp?sop=2008-01-2344), [4/10](http://www.uradni-list.si/1/objava.jsp?sop=2010-01-0129), [20/11](http://www.uradni-list.si/1/objava.jsp?sop=2011-01-0822), [111/13](http://www.uradni-list.si/1/objava.jsp?sop=2013-01-4130), [68/16](http://www.uradni-list.si/1/objava.jsp?sop=2016-01-2930), [61/17](http://www.uradni-list.si/1/objava.jsp?sop=2017-01-2916) in [21/18](http://www.uradni-list.si/1/objava.jsp?sop=2018-01-0887) – ZNOrg; v nadaljnjem besedilu: ZUJIK), 6. člena Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16, v nadaljevanju: Pravilnik) in skladno s Sporazumom med Vlado Republike Slovenije in Vlado Republike Avstrije o sodelovanju v kulturi, izobraževanju in znanosti (Uradni list RS, št. 5/02, MP5/02, v nadaljevanju: Sporazum) ter 4. Delovnim programom o sodelovanju v kulturi, izobraževanju in znanosti med Vlado Republike Slovenije in Vlado Republike Avstrije za obdobje od 2017 do 2021 (z dne 12.9.2017) Ministrstvo za kulturo (v nadaljevanju: ministrstvo) objavlja

**Javni razpis za izbor kulturnih projektov programa, namenjenega pripadnikom nemško govoreče etnične skupine v Republiki Sloveniji, ki jih bo v letu 2021, na podlagi Sporazuma** **med Vlado Republike Slovenije in Vlado Republike Avstrije o sodelovanju v kulturi, izobraževanju in znanosti, financirala Republika Slovenija iz proračuna, namenjenega za kulturo (projektni razpis, oznaka JPR-SLOA-2021)**

1. **Neposredni uporabnik, ki dodeljuje sredstva**

Republika Slovenija, Ministrstvo za kulturo, Maistrova 10, 1000 Ljubljana (v nadaljevanju: ministrstvo).

1. **Predmet oziroma področje in cilj javnega razpisa**

Predmet razpisa je (so)financiranje kulturnih projektov nepridobitnih kulturnih organizacij s statusom pravne osebe zasebnega prava na podlagi 4. Delovnega programa o sodelovanju v kulturi, izobraževanju in znanosti med Vlado Republike Slovenije in Vlado Republike Avstrije za obdobje od 2017 do 2021 (z dne 12.9.2017), ki jih bo v letu 2021 financirala Republika Slovenija iz proračuna, namenjenega za kulturo, v okviru posebnega programa ministrstva iz proračunske postavke »Manjšinske skupnosti, vključene v meddržavne sporazume« (v nadaljevanju: projekti).

Cilja javnega razpisa sta:

* ohranjanje, razvoj in promocija zgodovinske jezikovne in kulturne raznolikosti ter kulturne identitete pripadnikov nemško govoreče etnične skupine v Republiki Sloveniji
* ter višja raven območne in področne kulturne integracije nemško govoreče etnične skupine.
1. **Pomen izrazov**

Kulturna nepridobitna organizacija s statusom pravne osebe zasebnega prava je društvo, zveza društev, zasebni zavodi in druge nevladne organizacije, ki so registrirane za opravljanje kulturno-umetniških dejavnosti in posredovanje kulturnih dobrin v Sloveniji. Na tem javnem razpisu lahko nastopa kot prijavitelj kulturnega projekta.

Prijavitelj kulturnega projekta je odgovorni nosilec projekta.

Odgovorna oseba prijavitelja projekta je odgovorni nosilec projekta, ki poslovno in vsebinsko predstavlja in zastopa kulturno organizacijo.

Kulturni projekt je posamična kulturna dejavnost, ki je v javnem interesu in je dostopen javnosti. Kulturni projekt mora vključevati aktivnosti, ki spadajo na vsa področja kulture (založniška in izdajateljska dejavnost, kulturna dediščina, vizualna umetnost, arhitektura, intermedijska umetnosti, fotografija, uprizoritvena umetnost, ohranjanje jezika, glasba, ples ipd.). Projekt je mogoče razbrati iz izpolnjenega prijavnega obrazca.

Finančna uravnoteženost kulturnega projekta pomeni, da se skupne vrednosti predvidenih odhodkov in prihodkov celotnega projekta po posameznih stroškovnih postavkah, prikazanih v finančni obrazložitvi, ujemajo (odhodki = prihodki). Celotna vrednost projekta obsega vse načrtovane odhodke.

Otrok je vsako človeško bitje, mlajše od osemnajst let, razen če zakon, ki se uporablja za otroka, določa, da se polnoletnost doseže že prej (povzeto po definiciji 1. člena Konvencije Združenih narodov o otrokovih pravicah, ki jo je sprejela Generalna skupščina ZN z resolucijo št. 44/25 z dne 20. 11. 1989).

1. **Pogoji za sodelovanje na javnem razpisu**

Na javni razpis se lahko prijavijo le prijavitelji projektov (upravičene osebe), ki izpolnjujejo naslednje pogoje:

* da so kulturne nepridobitne organizacije s statusom pravne osebe zasebnega prava, registrirane za opravljanje kulturno-umetniških dejavnosti in posredovanje kulturnih dobrin v Sloveniji, kar dokazujejo z izjavo v obrazcu;
* da so, če so bili pogodbena stranka ministrstva ali njegovih proračunskih uporabnikov izpolnili vse pogodbene obveznosti, kar dokazujejo z izjavo v obrazcu;
* da bodo v primeru izbora omogočili javno dostopnost projekta, kar dokazujejo z izjavo v obrazcu;
* da ne prijavljajo istega kulturnega projekta, ki je bil prijavljen ali že izbran na drugem programskem ali projektnem razpisu oziroma razpisu ministrstva, ali njegovih proračunskih uporabnikov, kar dokazujejo z izjavo v obrazcu;
* da bodo prijavljeni kulturni projekt realizirali do konca leta 2021 in dosledno uresničevali pogodbo z ministrstvom, kar potrjujejo z izjavo v obrazcu.

Pogoji sodelovanja so predmet preverjanja pred začetkom ocenjevanja. Vloge prijaviteljev, ki pogojev sodelovanja ne izpolnjujejo, bodo zavržene.

1. **Temeljni in prednostni kriteriji razpisa**

Pri izboru projektov bo ministrstvo upoštevalo naslednje kriterije:

* 1. **Temeljni kriteriji:**
1. prispevek projekta k ohranjanju, razvoju in promociji kulture in identitete pripadnikov nemško govoreče etnične skupine v Republiki Sloveniji ter prispevek h jezikovni in kulturni raznolikosti;
2. prispevek projekta k integrativnemu delovanju (sodelovanje med manjšinskimi skupnostmi, sodelovanje med različnimi izvajalci, aktivno vključevanje pripadnikov nemško govoreče etnične skupine, uveljavitev te skupine v širše kulturno in družbeno okolje ipd.),
3. ustvarjalnost,
4. pripravljenost projekta za izvedbo.
	1. **Prednostni kriteriji:**

a. prispevek k ohranjanju kulture Kočevarjev,

b. tradicionalna integriranost v okolju,

c. kulturna dejavnost otrok,

d. kulturna dejavnost, namenjena otrokom,

e. kulturna dejavnost starejših od 55 let ali kulturna dejavnost, namenjena starejšim od 55 let,

f. izvirnost,

g. prispevek k spodbujanju bralne pismenosti,

h. aktivno vključevanje strokovnjakov in umetnikov,

i. sodelovanje z javnimi organizacijami s področja kulture, tudi čezmejno sodelovanje,

j. vključitev v javno kulturno infrastrukturo, v vzgojno izobraževalne institucije in večgeneracijske centre,

k. širjenje stvarnih informacij o kulturnem življenju, delu in razmišljanjih pripadnikov nemško govoreče etnične skupine,

l. podpora lokalne skupnosti (finančna podpora ali podpora na drugačen način),

m. prispevek h razvijanju duha strpnosti in medkulturnega dialoga, medsebojno sodelovanje,

n. prijavitelj je pridobil status delovanja v javnem interesu.

1. **Uporaba kriterijev in ocenjevanje projektov**

Ministrstvo bo izbralo predloge za sofinanciranje kulturnih projektov po postopku, kot ga določa Pravilnik, in največ do vrednosti, določenih z državnim proračunom.

Izbrani in v okviru razpisanih sredstev (so)financirani bodo tisti kulturni projekti, ki bodo v postopku izbire ocenjeni oziroma ovrednoteni višje.

Temeljni in prednostni kriteriji so ovrednoteni s točkami.

Temeljna kriterija označena s črkama a. in b. sta ocenjena s točkami od 0 do 10, temeljna kriterija označena s črkama c. in d. pa s točkami od 0 do 5.

Pri temeljnih kriterijih, kjer je možno prejeti največ 10 točk, se točke dodelijo po sistemu: 10 in 9 točk = zelo dobro, 8 in 7 točk = dobro, 6, 5 in 4 točke = sprejemljivo, 3, 2 in 1 točk = manj sprejemljivo ter 0 točk = nesprejemljivo.

Pri temeljnih kriterijih, kjer je možno prejeti največ 5 točk, se točke dodelijo po sistemu: 5 točk = zelo dobro, 4 točke = dobro, 3, 2 točke = sprejemljivo, 1 točka = manj sprejemljivo ter 0 točk = nesprejemljivo.

Prednostni kriteriji od »a.« do »m.« so ocenjeni z 0 ali 1 točko, kar pomeni, da projekt ne dosega (0 točk) ali dosega (1 točka) posamezni prednostni kriterij. Prednostni kriterij »n« pa je ocenjen z 0 ali 3 točkami, kar pomeni, da projekt ne dosega (0 točk) ali dosega (3 točke) ta prednostni kriterij.

Po temeljnih kriterijih je za posamezen projekt možno prejeti največ 30 točk, po prednostnih kriterijih pa največ 16 točk. Najvišje število prejetih točk za posamezen projekt je 46 točk. Najmanjše število točk, ki ga mora projekt doseči, da se lahko sofinancira, je 22 točk.

Postopek ocenjevanja vlog bo izvedla Strokovna komisija za kulturno dejavnost posebnih skupin v Republiki Sloveniji, ki bo posamezen kulturni projekt ovrednotila in ocenila glede na temeljne in prednostne kriterije v besedilu javnega razpisa za leto 2021, na podlagi obrazložitev prijavitelja ter priloženih priporočenih prilog k prijavnemu obrazcu. Strokovna komisija ima tudi možnost, da v svojem predlogu pripravi po prednostnem redu razvrščeno rezervno listo projektov ustreznih vlog, ki lahko postanejo predmet sofinanciranja v primeru sprostitve ali povečanja proračunskih sredstev ali rezervno listo, na podlagi katere se lahko povečuje obseg sofinanciranja že odobrenih projektov.

1. **Vrednost razpoložljivih sredstev**

Okvirna vrednost razpoložljivih sredstev je **32.108,00 EUR**, oziroma toliko, kot je vrednost proračunske postavke »Manjšinske skupine, vključene v meddržavne sporazume« v sprejetem Proračunu Republike Slovenije za leto 2021 ali toliko kot bo vrednost te postavke v rebalansu proračuna RS za leto 2021**.**

Opozorilo:

Izvedba postopka javnega razpisa, oznaka JPR-SLOA-2021, je vezana na proračunske zmožnosti ministrstva, pristojnega za kulturo. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na izvedbo postopka javnega razpisa, je ministrstvo dolžno ukrepati v skladu s spremembami v državnem proračunu oziroma finančnemu načrtu ministrstva.

Če se v času izvedbe postopka javnega razpisa, oznaka JPR-SLOA-2021, zmanjša obseg sredstev, ki so v državnem proračunu namenjena za kulturo, do takšne mere, da ne zagotavlja izpolnitve ciljev javnega razpisa, lahko ministrstvo iz tega razloga postopek javnega razpisa ustavi, oziroma v primeru že zaključenega izbora projektov zniža obseg sofinanciranja, spremeni ali pa prekine že sklenjene pogodbe o financiranju in izvedbi projektov.

Če se poveča obseg sredstev javnega razpisa z oznako JPR-SLOA-2021, lahko ministrstvo v primeru že zaključenega izbora projektov zviša obseg sofinanciranja že odobrenih projektov in spremeni oziroma dopolni že sklenjene pogodbe o financiranju in izvedbi projektov ali pa odobri financiranje projektov, ki so bili uvrščeni na rezervno listo.

1. **Višina sofinanciranja in upravičeni stroški**

Projekt se lahko financira do 100% vrednosti upravičenih stroškov ki bodo uveljavljeni in izkazani.

Upravičeni stroškiza sofinanciranje s strani ministrstva so tisti, ki:

- so nujno potrebni za uspešno izvedbo projekta in so vezani na izvedbo projekta,

- niso del redne dejavnosti organizacije,

- so opredeljeni v prijavi prijavitelja,

- so skladni z načeli dobrega finančnega poslovanja, zlasti glede cenovne primernosti in stroškovne učinkovitosti,

- so oz. bodo dejansko nastali in izplačani v letu razpisa,

- so oz. bodo prepoznavni in preverljivi,

- so oz. bodo podprti z dokazili (računi, pogodbe, potrdila o izvedenih plačilih in druga obračunska dokumentacija),

- niso in ne bodo istočasno financirani od drugih sofinancerjev projekta.

Neupravičeni stroški niso predmet sofinanciranja, prijavitelj jih krije sam in jih tudi ne sme navesti v finančnem načrtu.

Če bo prijavitelj v finančnem načrtu navedel tudi neupravičene stroške, se bo v primeru, da bo izbran v sofinanciranje, vrednost projekta znižala za višino v finančnem načrtu navedenih neupravičenih stroškov.

**Ministrstvo ne bo podprlo:**

* osnovne dejavnosti prijavitelja,
* vzdrževanja že obstoječe spletne strani,
* naknadne izdaje nosilcev zvoka in slike,
* projektov, ki ne bodo vključevali večinoma kulturnih vsebin,
* ekskurzij in izletov (tudi če gre za oglede kulturnih institucij),
* športnih dejavnosti ipd.,
* projektov, iz katerih je razvidno, da gre le za druženja ob športu, zabavi, koncertu ipd.
* ter projektov, pri katerih gre za tekmovanja z denarnimi nagradami.
1. **Obdobje za porabo dodeljenih sredstev**

Obdobje upravičenih stroškov je od 1.1.2021 do 31.12.2021.

Dodeljena proračunska sredstva morajo biti porabljena v proračunskem letu 2021 oziroma v plačilnih rokih, kot jih določa Zakon o izvrševanju proračunov Republike Slovenije za leti 2020 in 2021 (Uradni list RS, št. [75/19](http://www.uradni-list.si/1/objava.jsp?sop=2019-01-3304), [61/20](http://www.uradni-list.si/1/objava.jsp?sop=2020-01-0897) – ZDLGPE, [133/20](http://www.uradni-list.si/1/objava.jsp?sop=2020-01-2352) in [174/20](http://www.uradni-list.si/1/objava.jsp?sop=2020-01-3088) – ZIPRS2122).

1. **Razpisni rok**

Besedilo javnega razpisa z oznako JPR-SLOA-2021 se objavi na spletni strani Ministrstva za kulturo <http://www.gov.si/drzavni-organi/ministrstva/ministrstvo-za-kulturo/javne_objave>), obvestilo o objavi pa tudi v Uradnem listu RS **dne 12. 2. 2021.** Razpis se zaključi **15. 3. 2021.**

1. **Razpisna dokumentacija**

Razpisna dokumentacija obsega:

- besedilo razpisa,

- prijavni obrazec v spletni aplikaciji eJR na naslovu: <http://ejr.ekultura.gov.si/ejr-web> (elektronski prijavni obrazec),

- finančni načrt (priloga elektronskega prijavnega obrazca),

- osnutek pogodbe o (so)financiranju projekta za leto 2021

- in obvestilo posameznikom glede obdelave podatkov pri javnem razpisu.

1. **Vpogled v razpisno dokumentacijo**

Zainteresirane osebe se lahko v času odprtega razpisa seznanijo z razpisno dokumentacijo na spletnem naslovu Ministrstva za kulturo na naslednji povezavi: [http://www.gov.si/drzavni-organi/ministrstva/ministrstvo-za- kulturo/javne\_objave](http://www.gov.si/drzavni-organi/ministrstva/ministrstvo-za-%20kulturo/javne_objave).

1. **Način prijave, oddaja in dostava vlog**

Prijavo na javni razpis lahko oddate na način določen v točki 13.1. (elektronska prijava s kvalificiranim digitalnim potrdilom ali mobilno identiteto smsPASS) ali na način določen v točki 13.2. (v elektronski obliki brez kvalificiranega digitalnega potrdila in s tiskano prijavo).

**13.1. Oddaja prijave s kvalificiranim digitalnim potrdilom ali mobilno identiteto smsPASS**

(1) Prijavo oddate na elektronskem prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>, **pri čemer mora biti elektronsko podpisana** (v nadaljnjem besedilu: elektronsko podpisana prijava).

(2) Prijavo odda zakoniti zastopnik oziroma pooblaščena oseba prijavitelja.

(3) Elektronsko podpisana prijava se šteje za **pravočasno**, če je izpolnjena, digitalno podpisana in oddana na prijavnem obrazcu v spletni aplikaciji eJR do vključno **15. 3. 2021 do 24. ure**.

**13.2. Oddaja prijave z uporabniškim imenom in geslom (brez kvalificiranega digitalnega potrdila ali mobilne identitete smsPASS).**

(1) V primeru, ko prijavitelj (zastopnik oziroma pooblaščena oseba prijavitelja) nima kvalificiranega digitalnega potrdila ali mobilne identitete smsPASS, se prijava odda na elektronskem prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>, nato pa **natisne in lastnoročno podpiše ter opremi z žigom** (ali doda izjavo, da ne poslujete z žigom).

(2)Tiskano, lastnoročno podpisano in žigosano prijavo mora prijavitelj posredovati najkasneje do **15. 3. 2021** na naslov: **Ministrstvo za kulturo, Maistrova 10, 1000 Ljubljana**

(- ali jo poslati po pošti z navadno poštno pošiljko, ki bo v vložišče ministrstva prispela do roka,

- ali jo poslati po pošti s priporočeno poštno pošiljko do roka,

- ali jo do roka neposredno izročiti ministrstvu v poslovnem času vložišča na navedenem naslovu).

**Prijavitelje opozarjamo, da v tem primeru prijavo pravočasno oddajo v spletni aplikaciji, saj jo morajo še pravočasno do roka posredovati v pisni obliki.**

(3) Pošiljka mora biti poslana oziroma izročena v zaprti kuverti z oznako na prednji strani: **»Ne odpiraj, prijava na Javni razpis z oznako JPR-SLOA-2021«.** **Na hrbtni strani** ovitka mora biti navedba prijavitelja: uradni naziv in naslov (sedež).

 (4) Obe obliki prijave, elektronska brez digitalnega podpisa in tiskana, morata biti vsebinsko popolnoma enaki.

**13.3.** V primeru prijave dveh ali več vlog mora prijavitelj vloge oddati na **ločenih elektronskih in tiskanih prijavnih obrazcih in v ločenih kuvertah.**

**13.4.** Oddaja vloge pomeni, da se prijavitelj strinja z vsemi pogoji in kriteriji razpisa. Prijavitelj z oddajo vloge prav tako dovoljuje objavo in obdelavo osebnih podatkov z namenom vodenja razpisa, objave rezultatov razpisa na spletni strani ministrstva, za znanstveno raziskovalne in statistične namene, skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

**13.5.** Prijavitelj mora vlogo za (so)financiranje kulturnega projekta izpolniti na ustreznem prijavnem obrazcu za posamezen kulturni projekt ter mora vsebovati vse obvezne podatke in priloge, določene v razpisni dokumentaciji.

**13.6.** Ne glede na način oddaje vloge morajo biti vse priloge, predvidene v razpisni dokumentaciji oziroma v besedilu razpisa, oddane oziroma predložene v spletni aplikaciji eJR na naslovu: <http://ejr.ekultura.gov.si/ejr-web>. Priloge, oddane v spletni aplikaciji eJR, so lahko velike do največ 2 MB. Posamezna priloga (priponka) lahko vsebuje več različnih dokumentov.

**Priloge:**

**Finančni načrt** je obvezna priloga e-obrazca.

**Vzorec pogodbe** je potrebno prebrati, s potrditvijo izjave pa se prijavitelj zaveže, da je prebral vzorec pogodbe o sofinanciranju in se strinja z njeno vsebino. Pogodba bo dejansko podpisana v primeru, če bo projekt sprejet v sofinanciranje. V tem primeru bo opremljena z dejanskimi konkretnimi podatki, ki so v vzorcu puščeni prazni. Ministrstvo si pridržuje pravico, da vsebino pogodbe pred podpisom dopolni ali spremeni.

**Obvestilo posameznikom glede obdelave osebnih podatkov pri javnem razpisu** je samo informacija, katere podatke se obdeluje, namen in čas obdelave, rok hrambe, kategorije uporabnikov osebnih podatkov, pravna podlaga za zakonitost obdelave, ukrepi za varovanje in pravice posameznika. Obvestilo je namenjeno prijavitelju in se ga ne posreduje k vlogi.

**Izpisek iz sodnega oz. poslovnega registra Republike Slovenije in Statut (kopija) organizacije** nista obvezni prilogi vloge, lahko pa z namenom pospešitve postopka pregleda vlog omenjeni dokazili prijavitelj priloži k vlogi. V nasprotnem primeru bo ministrstvo dokazila pridobilo po uradni dolžnosti.

**Priporočene so priloge** o profesionalnosti (diploma s področja umetnosti, družboslovja ali humanistike, pogodba o zaposlitvi) in o doseženem uspehu (pridobljene nagrade, priznanja, reference ipd.).

**13.7.** Prijavitelji lahko do preteka razpisnega roka vlogo dopolnjujejo in spreminjajo na način kot je zahtevan za vlogo in v primeru tiskane vloge z oznako na prednji strani kuverte: »Dopolnitev vloge« in naslov projekta, na katerega se dopolnitev oz. sprememba nanaša.

**13.8. Prijaviteljem svetujemo, da prijav ne oddajajo zadnji dan razpisnega roka, ker lahko pride do preobremenjenosti strežnika. Odpiranje, pregled ter dopolnjevanje vlog**

Po poteku razpisnega roka komisija za odpiranje vlog, ki jo izmed zaposlenih na ministrstvu imenuje minister za kulturo, hkrati odpre vse vloge, ki so do tedaj prispele, in preveri izpolnjevanje formalnih pogojev.

Odpiranje prispelih vlog bo potekalo v prostorih Ministrstva za kulturo RS, po poteku roka za oddajo vlog. Odpiranju prispelih vlog lahko prisostvuje prijavitelj oziroma njegov predstavnik. Datum odpiranja prispelih vlog bo objavljen na spletni strani ministrstva http://www.gov.si/drzavni-organi/ministrstva/ministrstvo-za- kulturo.

Če je vloga formalno nepopolna, **bo prijavitelj pozvan, da jo dopolni.** Prijavitelj mora vlogo dopolniti v petih (5) dneh od prejema poziva k dopolnitvi.

Dopolnitev se šteje za **pravočasno:**

* če je v roku oddana in elektronsko podpisana s kvalificiranim digitalnim potrdilom ali mobilno identiteto smsPASS;
* ali če je oddana z uporabniškim imenom in geslom (brez kvalificiranega digitalnega potrdila ali mobilne identitete smsPASS). Prijavitelj mora v tem primeru dopolnitev še **natisniti, lastnoročno podpisati** **in žigosati** (ali izjava, da poslujete brez žiga)ter ali poslati po pošti z navadno poštno pošiljko, ki bo v vložišče ministrstva prispela do roka ali do roka poslati po pošti s priporočeno poštno pošiljko ali do roka oddati v glavni pisarni v poslovnem času ministrstva.

Prijavitelj v dopolnitvi **ne sme spreminjati** višine zaprošenih sredstev, ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev.

Če prijavitelj vloge ne dopolni ali ustrezno ne dopolni v zahtevanem roku, minister vlogo zavrže s sklepom.

1. **Zavrženje vlog**

Vloge, ki jih bodo prijavitelji vložili po preteku razpisnega roka, se bodo v skladu s tretjim odstavkom 116. člena ZUJIK štele za **prepozne**.

Vloge, ki ne bodo vsebovale vseh obveznih sestavin, ki jih določa besedilo javnega razpisa in ki jih prijavitelji ne bodo v celoti dopolnili niti v petih dneh od prejema poziva k dopolnitvi, se bodo štele za **nepopolne**.

Prijavitelj, katerega vloga ne bo izpolnjevala pogojev, določenih v besedilu javnega razpisa, se bo štel za **neupravičeno osebo**. Izpolnjevanje pogojev se ugotavlja na podlagi dokazil in vloge stranke.

**Vse prepozne in nepopolne vloge ter vloge, ki jih bodo oddale neupravičene osebe, bo minister na podlagi petega oziroma šestega odstavka 117. člena ZUJIK ter prvega odstavka 10. člena pravilnika, s sklepom zavrgel.**

1. **Odločitev o izboru**

Predlog števila projektov, katerih izvedbo bo financiralo ministrstvo, bo oblikovala pristojna strokovna komisija, upoštevajoč njihovo finančno zahtevnost in za ta javni razpis predvidena finančna sredstva. Dokončno odločitev o izboru izvajalcev bo sprejel minister na podlagi predloga strokovne komisije.

Ministrstvo si pridržuje pravico, da prijavitelju na podlagi utemeljenih razlogov predlaga manjšo višino sofinanciranja od zaprošene. V takšnem primeru bo strokovna komisija prijavitelju predlagala nižjo višino sofinanciranja od zaprošene. Nestrinjanje prijavitelja s predlogom ministrstva se bo štelo kot odstop od vloge.

Minister o vsaki formalno ustrezni vlogi, prispeli na javni razpis, izda posamično odločbo, s katero odloči o odobritvi in deležu sofinanciranja ali o zavrnitvi sofinanciranja posameznega projekta.

Ministrstvo si pridržuje pravico, da lahko javni razpis prekliče kadar koli do izdaje odločb o (ne)izboru.

Z izvajalci izbranih projektov bo na podlagi odločbe sklenjena pogodba za obdobje iz tega javnega razpisa.

Ministrstvo lahko ob naknadni ugotovitvi o neizpolnjevanju pogojev in po že izdani dokončni odločbi o izboru projekta spremeni odločitev in z izvajalcem projekta ne sklene pogodbe. Prav tako lahko ob naknadni ugotovitvi o neizpolnjevanju pogojev ali pogodbenih obveznosti razveže že sklenjeno pogodbo, v primeru že izplačanih sredstev pa zahteva povračilo sredstev.

1. **Obveščanje o izboru**

Ministrstvo bo prijavitelje o izidih razpisa obvestilo najkasneje v 60. dneh po zaključku odpiranja vlog, prispelih na javni razpis, ki se bo pričelo po preteku roka za oddajo vlog in zaključilo na dan prejema zadnje po pozivu dopolnjene vloge oz. ko se iztečejo vsi roki za dopolnjevanje vlog. Do takrat ne bo možno dajati delnih informacij.

Prijavitelj lahko v roku 30 dni od prejema odločbe vloži tožbo na Upravno sodišče RS. V skladu s petim odstavkom 94. člena ZUJIK je vložitev tožbe dovoljena zaradi bistvenih kršitev postopka, izbire izvajalca, ki ne izpolnjuje pogojev oziroma očitne kršitve kriterijev vrednotenja in ocenjevanja. Vložena tožba ne zadrži podpisa pogodb z drugimi izbranimi prijavitelji.

Rezultati javnega razpisa bodo javno objavljeni na spletni strani ministrstva: http://www.gov.si/drzavni-organi/ministrstva/ministrstvo-za- kulturo.

.

1. **Pristojna uslužbenka za dajanje informacij in pojasnil**

Pristojna uslužbenka za dajanje informacij in pojasnil v zvezi z razpisno dokumentacijo in potekom javnega razpisa je Marjeta Preželj, elektronska pošta: marjeta.prezelj@gov.si.

Pristojna uslužbenka bo v času uradnih ur ministrstva prijaviteljem strokovno pomagala pri oblikovanju vlog za prijavo kulturnih projektov skladno z zahtevami javnega razpisa.

 dr. Vasko Simoniti

 minister